འབྲུག་པའི་ཇ་མཆོད་བཞུགས། ན་མོ་མཧཱ་མུ་དྲཱ་ཡ། ཐོག་མར་བརྒྱུད་པའི་གསོལ་འདེབས་རྣམས་བྱས་པའི་མཐར། འདི་སྐད་དུ། ཇ་བྱུང་དང་པོ་གང་ནས་བྱུང་། །ཇ་བྱུང་དང་པོ་ཆོས་ཀྱི་དབྱིངས་ནས་བྱུང་། །སྣང་བ་བློ་དང་རིག་པར་སྣང་། །འཁྲུལ་པ་གཟུང་འཛིན་གཉིས་སུ་འཁྲུལ། །ཤར་བ་ཉམས་དང་རྟོགས་པ་ཤར། །བརྡུང་བ་མཉམ་ཉིད་ངང་དུ་བརྡུང་། །གྲོལ་བ་ཆོས་ཉིད་ཀློང་དུ་གྲོལ། །དུག་ལྔའི་མགོ་ལ་ཆེམས་སེ་ཆེམས། །རྣམ་རྟོག་མགོ་ལ་ཤིག་སེ་ཤིག །བྱིན་རླབས་ཅན་གྱི་ཇ་བརྡུང་འདི། །བཀའ་བརྒྱུད་བླ་མ་རྣམས་ཀྱང་མཛད། །བྱིན་རླབས་བརྒྱུད་པ་མ་ཆད་པ། །མུ་ཏིག་བལྟར་ལ་རྒྱུས་པ་འདྲ། །གནས་མཆོག་འདི་རུ་བྱིན་ཅིག་ཕོབ། །སྒྲུབ་མཆོག་བདག་ལ་དབང་ཞིག་སྐུར། །ཡི་དམ་རྒྱལ་བའི་དཀྱིལ་འཁོར་གྱི། །ལྷ་ཚོགས་མ་ལུས་ཐམས་ཅད་ཀྱང་། །མཁའ་ལ་སྤྲིན་ཕུང་གཏིབས་པ་བཞིན། །གནས་ཆོག་འདི་རུསྒྲུབ་མཆོག་བདག་ལ་དབངགནས་གསུམ་དཔའ་བོ་མཁའ་འགྲོ་ཡི། །ལྷ་ཚོགས་མ་ལུས་ཐམས་ཅད་ཀྱང་། །མཁའ་ལ་སྤྲིན་ཕུང་གཏིབས་པ་བཞིན། །ད་ལྟ་ཉིད་དུ་བྱིན་གྱིས་རློབས། ། མྱུར་བ་ཉིད་དུ་བྱིན་གྱིས་རློབས། །འདུག་ས་འདི་རུསྟན་ཐོག་འདི་རུཇ་བརྡུང་ཆེན་པོ་ཇི་ལྟར་བརྡུང་། །མེ་ལོང་ཡེ་ཤེས་གཏུན་ཁང་དུ། །གཟུགས་ཀྱི་ཕུང་པོ་ཇ་རུ་བརྡུང་། །ཞེ་སྡང་མ་སྤང་གནས་སུ་དག །རྩོལ་མེད་ངང་དུ་ཆེམས་སེ་ཆེམས། །གཉིས་མེད་ངང་དུ་ཤིག་སེ་ཤིག །སོར་ཏོག་ཡེ་ཤེས་གཏུན་ཁང་དུ། །འདུ་ཤེས་ཕུང་པོ་ཇ་རུ་བརྡུང་། །འདོད་ཆགས་མ་སྤང་གནས་སུ་དག །རྩོལ་མེད་ངང་དུ་གཉིས་མེད་ངང་དུ་བྱ་གྲུབ་ཡེ་ཤེས་གཏུན་ཁང་དུ། །འདུ་བྱེད་ཕུང་པོ་ཇ་རུ་བརྡུང་། །ཕྲག་དོག་མ་སྤང་གནས་སུ་དག །རྩོལ་མེད་ངང་དུ་གཉིས་མེད་ངང་དུ༴ ཆོས་དབྱིངས་ཡེ་ཤེས་གཏུན་ཁང་དུ། །རྣམ་ཤེས་ཕུང་པོ་ཇ་རུ་བརྡུང་། །གཏི་མུག་མ་སྤང་གནས་སུ་དག །རྩོལ་མེད་ངང་དུ་གཉིས་མེད་ངང་དུཞེན་ལོག་ཆེན་པོའི་གཏུན་ཁང་དུ། །འཁོར་བའི་སྣང་ཚུལ་ཇ་རུ་བརྡུང་། །ཞེན་ཆགས་མ་སྤང་གནས་སུ་དག །རྩོལ་མེད་ངང་དུགཉིས་མེད་ངང་དུམོས་གུས་ཆེན་པོའི་གཏུན་ཁང་དུ། །ལོག་པར་ལྟ་བ་ཇ་རུ་བརྡུང་། །བྱིན་བརླབས་ངང་དུ་རང་སར་གྲོལ། །རྩོལ་མེད་ངང་དུགཉིས་མེད་ངང་དུསྙིང་རྗེ་ཆེན་པོའི་གཏུན་ཁང་དུ། །གཞན་གནོད་གཞི་བཅས་ཇ་རུ་བརྡུང་། །ཕན་སེམས་ངང་དུ་རང་སར་གྲོལ། །རྩོལ་མེད་ངང་གཉིས་མེད་ངང་ཟག་མེད་བདེ་ཆེན་གཏུན་ཁང་དུ། །ཟག་བཅས་སྡུག་བསྔལ་ཇ་རུ་བརྡུང་། །བདེ་སྟོང་ངང་དུ་རང་སར་གྲོལ་རྩོལ་མེད་ངང་གཉིས་མེད་ངང་མཐའ་བྲལ་ཆེན་པོའི་གཏུན་ཁང་དུ། །སྤྲོས་པ་སྣ་ཚོགས་ཇ་རུ་བརྡུང་། །འཛིན་མེད་ངང་དུ་རང་སར་གྲོལ། །རྩོལ་མེད་ངང་གཉིས་མེད་ངང་དུ་མ་རོ་གཅིག་གཏུན་ཁང་དུ། །སྣང་བ་སྣ་ཚོགས་ཇ་རུ་བརྡུང་། །རོ་མཉམ་ངང་དུ་རང་སར་གྲོལ། །རྩོལ་མེད་ངང་དུ་གཉིས་མེད་ངང་དུ་གཉིས་མེད་ཡེ་ཤེས་གཏུན་ཁང་དུ། །གཟུང་འཛིན་གཉིས་སྣང་ཇ་རུ་བརྡུང་། །འཁྲུལ་སྣང་མ་སྤང་རང་སར་དག །རྩོལ་མེད་ངང་གཉིས་མེད་མཁྱེན་པ་གཉིས་ཀྱི་གཏུན་ཁང་དུ། །སྒྲིབ་པ་གཉིས་པོ་ཇ་རུ་བརྡུང་། །སྤངས་རྟོགས་དབྱེར་མེད་ངང་དུ་གྲོལ། །རྩོལ་མེད་གཉིས་མེད་ཐབས་ཤེས་གཉིས་ཀྱི་གཏུན་ཁང་དུ། །བདག་གཞན་གཉིས་པོ་ཇ་རུ་བརྡུང་། །གཉིས་མེད་ངང་དུ་རང་སར་གྲོལ། །རྩོལ་མེད་གཉིས་མེད་རྣམ་ཐར་སྒོ་གསུམ་གཏུན་ཁང་དུ། །སྐྱེ་འགག་གནས་གསུམ་ཇ་རུ་བརྡུང་། །དུས་གསུམ་དུས་མེད་ངང་དུ་གྲོལ། །རྩོལ་མེད་གཉིས་མེད་དུས་གསུམ་སངས་རྒྱས་གཏུན་ཁང་དུ། །ཁམས་གསུམ་འཁོར་བ་ཇ་རུ་བརྡུང་། །སྐུ་གསུམ་ངང་དུ་རང་སར་གྲོལ། །རྩོལ་མེད་གཉིས་མེད་དུས་གསུམ་ཕྱོགས་བྲལ་གཏུན་ཁང་དུ། །དུག་གསུམ་འཆིང་བ་ཇ་རུ་བརྡུང་། །སྐྱེ་འགག་གནས་གསུམ་རང་སར་གྲོལ། །རྩོལ་མེད་གཉིས་མེད་སྐུ་གསུང་ཐུགས་ཀྱི་གཏུན་ཁང་དུ། །ལུས་ངག་ཡིད་གསུམ་ཇ་རུ་བརྡུང་། །ཐ་དད་འཛིན་པ་རང་སར་གྲོལ། །རྩོལ་མེད་གཉིས་མེད༴ རིགས་ཀྱི་ཡུམ་བཞིའི་གཏུན་ཁང་དུ། །འབྱུང་བ་བཞི་པོ་ཇ་རུ་བརྡུང་། །ཚད་མེད་བཞི་ཡི་ངང་དུ་གྲོལ། །རྩོལ་མེད་ངང་དུ་གཉིས་མེད་ངང་དུ་རྩ་འཁོར་ལོ་བཞི་ཡི་གཏུན་ཁང་དུ། །གནས་སྐབས་བཞི་པོ་ཇ་རུ་བརྡུང་། །སྐུ་བཞི་ངང་དུ་རང་སར་གྲོལ། །རྩོལ་མེད་ངང༴ གཉིས་མེད་ངང་ཚོགས་དྲུག་ལྷུག་པའི་གཏུན་ཁང་དུ། །སྐྱེ་མཆེད་དྲུག་པོ་ཇ་རུ་བརྡུང་། །ཕར་ཕྱིན་དྲུག་པོའི་ངང་དུ་གྲོལ། །རྩོལ་མེད་གཉིས་མེད་བདེན་དོན་བཅུ་གཉིས་གཏུན་ཁང་དུ། །འཕོ་ཆེན་བཅུ་གཉིས་ཇ་རུ་བརྡུང་། །ཡན་ལག་བཅུ་གཉིས་སྲིད་རྩ་སྟོན། །རྩོལ་མེད་གཉིས་མེད་རང་བཞིན་རྣམ་དག་གཏུན་ཁང་དུ། །གློ་བུར་དྲི་མ་ཇ་རུ་བརྡུང་། །དག་པ་གཉིས་ལྡན་ངང་དུ་གྲོལ། །རྩོལ་མེད་གཉིས་མེད་ང་མེད་བདག་མེད་གཏུན་ཁང་དུ། །ངར་འཛིན་འགོང་པོ་ཇ་རུ་བརྡུང་། །ཆོས་དང་གང་ཟག་འཛིན་པ་གྲོལ། །རྩོལ་མེད་གཉིས་མེད་རྨི་ལམ་སྒྱུ་མའི་གཏུན་ཁང་དུ། །དངོས་པོར་འཛིན་པ་ཇ་རུ་བརྡུང་། །ངོས་བཟུང་མེད་པའི་ངང་དུ་གྲོལ། །རྩོལ་མེད་ངང་གཉིས་མེད་ངང་མ་བཅོས་ལྷུན་གྲུབ་གཏུན་ཁང་དུ། །བཅོས་མའི་སྒྱུ་ཐབས་ཇ་རུ་བརྡུང་། །རྩོལ་མེད་ཆེན་པོའི་དབྱིངས་སུ་གྲོལ། །རྩོལ་མེད་གཉིས་མེད་ཐེག་པ་སྣ་ཚོགས་གཏུན་ཁང་དུ། །བསམ་པ་སྣ་ཚོགས་ཇ་རུ་བརྡུང་། །ཐེག་ཆེན་ཀློང་དུ་རང་སར་གྲོལ། །རྩོལ་མེད་གཉིས་གྲུབ་པ་མཐར་ཕྱིན་གཏུན་ཁང་དུ། །གྲུབ་མཐའ་སྣ་ཚོགས་ཇ་རུ་བརྡུང་། །བདག་གཞན་འཛིན་པ་རང་སར་གྲོལ། །རྩོལ་མེད་གཉིས་མེད་རང་སྣང་དག་པའི་གཏུན་ཁང་དུ། །མ་དག་འཁྲུལ་པ་ཇ་རུ་བརྡུང་། །གཉིས་སུ་འཛིན་པ་རང་སར་གྲོལ། །རྩོལ་མེད་གཉིས་མེད་བློ་ལས་འདས་པའི་གཏུན་ཁང་དུ། །བློ་བྱས་མཚན་མ་ཇ་རུ་བརྡུང་། །བློ་བྲལ་ངང་དུ་རང་སར་གྲོལ། །རྩོལ་མེད་གཉིས་མེད་དག་པ་ལོངས་སྐུའི་གཏུན་ཁང་དུ། །འཁོར་བའི་རྒྱུན་ལམ་ཇ་རུ་བརྡུང་། །འཁོར་འདས་གཉིས་མེད་ངང་དུ་གྲོལ། །རྩོལ་མེད་གཉིས་མེད་སྤང་གཉེན་དབྱེར་མེད་གཏུན་ཁང་དུ། །ཐབས་ལ་མཁས་པའི་ཇ་གཅིག་བརྡུང་། །སྤང་བྱ་སྣ་ཚོགས་རང་སར་གྲོལ། །རྩོལ་མེད་གཉིས་མེད་ཨ་བ་དྷུ་ཏཱིའི་གཏུན་ཁང་དུ། །གཟུང་འཛིན་གཉིས་པོ་ཇ་རུ་བརྡུང་།། རོ་རྐྱང་འཇུག་པ་དབྱིངས་སུ་གྲོལ། །རྩོལ་མེད་ངང་དུ་གཉིས་མེད་ངང་དུ་རང་རིག་འོད་གསལ་གཏུན་ཁང་དུ། །མ་རིག་མུན་པ་ཇ་རུ་བརྡུང་། །རིག་བྱ་རིག་བྱེད་ངང་གི་གྲོལ། །རྩོལ་མེད་གཉིས་མེད་རང་བྱུང་ལྷ་སྐུའི་གཏུན་ཁང་དུ། །ཐ་མལ་ཞེན་པ་ཇ་རུ་བརྡུང་། །སྣོད་བཅུད་འཛིན་པ་རང་སར་གྲོལ། །རྩོལ་མེད་ངང་དུ་གཉིས་མེད་ངང་དུ་མཚན་ལྡན་བླ་མའི་གཏུན་ཁང་དུ། །སྣོད་ལྡན་སེམས་རྒྱུད་ཇ་རུ་བརྡུང་། །སྨིན་གྲོལ་ངང་དུ་རང་སར་གྲོལ། །རྩོལ་མེད་ངང་དུ་གཉིས་མེད་ངང་དུ་རྣམ་ཀུན་མཆོག་ལྡན་གཏུན་ཁང་དུ། །འཆིང་བ་ཀུན་ལྡན་ཇ་རུ་བརྡུང་། །སྣང་བ་ཆོས་སྐུའི་ངང་དུ་གྲོལ། །རྩོལ་མེད་གཉིས་མེད་ཙཱ་རི་སྤྲུལ་པའི་གཏུན་ཁང་དུ། །ཆགས་སྡང་སྣ་ཚོགས་ཇ་རུ་བརྡུང་། །དག་པ་རབ་འབྱམས་ངང་དུ་གྲོལ། །རྩོལ་མེད་ངང་གཉིས་མེད་མཆོག་དང་ཐུན་མོང་གཏུན་ཁང་དུ། །འགལ་རྐྱེན་སྣ་ཚོགས་ཇ་རུ་བརྡུང་། །བྱིན་རླབས་ངང་དུ་རང་སར་གྲོལ། ། རྩོལ་མེད་གཉིས་མེད་སྐལ་ལྡན་སྣ་ཚོགས་གཏུན་ཁང་དུ། །སྐལ་མེད་སྣ་ཚོགས་ཇ་རུ་བརྡུང་། ། རང་བཞིན་གཅིག་གི་ངང་དུ་གྲོལ།། རྩོལ་མེད་ངང་དུ་གཉིས་མེད་ཇ་མཆོད་པ་དཀར་བརྒྱུད་བླ་མ་མཆོད། །བཀའ་བརྒྱུད་རྣམས་ཐར་འཁྱོངས་པར་བྱིན་གྱིས་རློབས། །ཇ་མཆོད་པ་དོན་བརྒྱུད་བླ་མ་མཆོད། །དོན་བརྒྱུད་སེམས་ལ་འཆར་བར་བྱིན་གྱིས་རློབས། །ཇ་མཆོད་པ་སྒྲུབ་བརྒྱུད་བླ་མ་མཆོད། །སྒྲུབ་བརྒྱུད་བསྟན་པ་ཟིན་པར་བྱིན་གྱིས་རློབས། །ཇ་མཆོད་པ་དྲིན་ཆེན་བླ་མ་མཆོད། །ཐུགས་ཡིད་གཅིག་ཏུ་འདྲེས་པར་བྱིན་གྱིས་རློབས། །ཇ་མཆོད་པ་ཡི་དམ་ལྷ་ཚོགས་མཆོད། །ཅི་བསམ་ཡིད་ལ་འགྲུབ་པར་བྱིན་གྱིས་རློབས། །ཇ་མཆོད་པ་དཔའ་བོ་མཁའ་འགྲོ་མཆོད། །ཅི་འདོད་དངོས་གྲུབ་སྩོལ་བར་ཇ་མཆོད་པ་དམ་ཅན་རྒྱ་མཚོ་མཆོད། །འགལ་རྐྱེན་བར་ཆད་ཞི་བར་ཇ་མཆོད་པ་ཕྱག་རྒྱ་ཆེན་པོ་མཆོད། །འཁོར་འདས་དབྱེར་མེད་རྟོགས་པར༴ ཇ་མཆོད་པ་རྡོ་རྗེ་སྤུན་ཚོ་མཆོད། །དག་སྣང་ཕྱོགས་མེད་འབྱོངས་པར་བྱིན་གྱིས་རློབས། ཇ་མཆོད་འདོད་དགུའི་འབྱུང་གནས་འདི། །ཙཱ་རི་ཏྲ་ཡི་ནགས་འདབས་སུ། །ཛ་ཡནྟྲ་ཞེས་བྱ་བ་ཡིས། །ན་རེནྟཱ་སོགས་དོན་དུ་སྦྱར། །བྷ་ཏནྟེ་སོགས་ཞི་གྱུར་ཅིག། །།